《凤山云啸》
明代·刘侨

巍峰巀嶭晓风轻，似凤骞腾挹太清。应候玉音谐律本，昌时灵质象阳精。

朱光映日来丹穴，彩翼乘风集紫庭。岭海由来多鸑鷟，凌云长啸兆文明。

作者简介：湖广麻城人，字东乡。世袭锦衣职，授北镇抚司副使。天启五年，因不愿陷汪文言忤魏忠贤，削籍归。崇祯初起用，受命缉六部与各省事，以言耳目难信，忤旨谪戍。在蕲黄曾投张献忠，为锦衣指挥使，旋又逃去。南明弘光朝，贿马士英，得复官。